I den første pokalsemifinale mod topholdet SønderjyskE hentede AaB en 2 - 1 sejr på hjemmebane i Gigantium.

SønderjyskE kom ellers bedst fra start med en tidlig scoring ti minutter inde i første periode. I anden periode udlignede AaB?s Ivan Dornit, og Daniel Madsen skød sejren hjem i tredje periode. Men det var ikke fordi sønderjyderne ikke forsøgte: Nikolaj Nørbak i AaB-målet var udsat for et regulært bombardement som kampen skred frem, men det lykkedes ham at holde gæsterne fra flere scoringer, og AaB har dermed det bedste udgangspunkt inden returopgøret i Vojens.